
УРИ

                       
РЕШЕНИЕ
на Управляващия орган на Програмата на Република България по фонд „Убежище, миграция и интеграция“(ФУМИ) 2021-2027 по процедура на директно предоставяне на безвъзмездна финансова помощ с наименование: BG65AMPR001-1.005 Процедура №1 Специфична цел 1 „Обща Европейска система за убежище“ Специфична цел 2 „Законна миграция и интеграция“.

На основание чл. 9, ал. 5 и чл. 46, ал. 2 от Закона за управление на средствата от Европейските фондове при споделено управление (ЗУСЕФСУ), т. 21. „Критерии и методология за оценка на проектните предложения“ от Условия за кандидатстване по процедура № BG65AMPR001-1.005 Процедура №1 Специфична цел 1 „Обща Европейска система за убежище“ Специфична цел 2 „Законна миграция и интеграция“ и одобрен Доклад, рег.№ 8121р-17594/18.09.2026 г. от приключила оценка до Ръководителя на Управляващия орган по Програмата на Република България по фонд „Убежище, миграция и интеграция“ (ФУМИ) 2021-2027 
І. Прекратявам процедура, с номер и наименование в ИСУН:BG65AMPR001-1.005 Процедура №1 Специфична цел 1 „Обща Европейска система за убежище“ Специфична цел 2 „Законна миграция и интеграция“ по предоставяне на безвъзмездна финансова помощ по отношение на конкретен бенефициент – Държавна агенция за бежанците при Министерски съвет (ДАБ), с проектно предложение, с наименование „Интегрирана ИКТ система и ресурсна подкрепа за ДАБ при МС“, регистрирано в ИСУН, с № BG65AMPR001-1.005-0002, със следните мотиви:
•
Бенефициентът не е отстранил в срок констатирани нередовности, непълноти и несъответствия с изискванията на условията за кандидатстване в съответствие с чл. 44, ал. 4 от Закона за управление на средствата от Европейските фондове при споделено управление (ЗУСЕФСУ) и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., с които да удостовери, че проектното предложение съответства на критериите за оценка по настоящата процедура за предоставяне на безвъзмездна финансова помощ.

В процеса на оценка са констатирани нередовности и непълноти и необходимост от допълване и прецизиране на  информацията, посочена в раздел 1 „Основни данни“, раздел 4 „План за изпълнение/Дейности по проекта“, раздел 5 „Индикатори“, раздел 6 „Финансова информация – кодове по измерения“, раздел 11 „Екип“, раздел 12 „План за външно възлагане“, раздел 13 „Допълнителна информация необходима за оценка на проектното предложение“, раздел 14 „Е-декларации“ и т.н.

Допълнително са установени непълноти и пропуски в приложените документи в раздел 15 „Прикачени документи“ (автобиографии, декларации, финансова обосновка, документи от извършено пазарно проучване и др.), както и надлежно доказване на заложените разходи по проекта. 
В тази връзка са изпратени комуникации до директния бенефициент – ДАБ, посредством модул „Комуникация с кандидата” в ИСУН, както следва:
· На 08.06.2026 г., със срок за отговор 16.06.2026 г.;
· На 22.06.2026 г., със срок за отговор 29.06.2026 г.
     
 При извършване на комплексната оценка всеки оценител от оценителната комисия е попълнил индивидуална таблица за оценка на проектното предложение в ИСУН.
 
 Цялата комуникация, водена от оценителната комисия и конкретния бенефициент е налична в досието на процедурата за предоставяне на безвъзмездна финансова помощ по проекта в модул „Оценителни сесии“ в ИСУН.

            След проведената оценка на полученото проектно предложение по процедурата за предоставяне на безвъзмездна финансова помощ и осъществена проверка на оценителен доклад УРИ 8121р-11836/01.07.2026 г., приключила с докладна записка УРИ 8121р-13541/23.07.2026 г., на основание т. 2.9.10.5 от Анекс 2 „Процедура за предоставяне на безвъзмездна финансова помощ“ към утвърдените със заповед № 8121з-1389/21.08.2026 г. Системи за управление и контрол на по фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика за програмен период 2021-2027 е издадено Решение №8121р-13563/23.07.2026 г., изм. с Решение УРИ 8121р-14254/03.08.2026 г., изм. с Решение УРИ 8121р-14919-12.08.2026 г., изм. с Решение УРИ 8121р-16046/27.08.2026 г. за преразглеждане на оценката на подаденото проектно предложение в процедурата с мотиви, подробно изложени в докладна записка УРИ 8121р-13541/23.07.2026 г.
             В изпълнение на изложеното в Решение №8121р-13563/23.07.2026 г., изм. с Решение УРИ 8121р-14254/03.08.2026 г., изм. с Решение УРИ 8121р-14919-12.08.2026 г., изм. с Решение УРИ 8121р-16046/27.08.2026 г., на  24.07.2026 г., посредством модул „Комуникация с кандидата” в ИСУН е изпратена комуникация до конкретния бенефициент - ДАБ, със следното съдържание, в изпълнение на дадените задължителни указания:
„Предложените дейности не дават увереност за постигане на определения в Насоките за кандидатстване по процедурата индикатор „Брой обновени или преоборудвани места в инфраструктурата за прием в съответствие с достиженията на правото на Съюза“. 

Дейностите в проекта следва да бъдат насочени към целевата група – лица, търсещи убежище и настанени в обектите на ДАБ при МС, а не само към служителите на ДАБ при МС. 

1.
Не е описано и мотивирано как точно настанените лица в центровете и местата за прием на ДАБ при МС ще се възползват от предвидените в дейностите по проекта доставки на оборудване – в т.ч. компютърно оборудване, изградени безжични мрежи, телефонна система и офисно-сградна мрежова инфраструктура. 

2.
По какъв начин чрез изпълнението на проекта ще бъде постигнат индикаторът за резултат и краен продукт по процедурата, а именно: Брой обновени или преоборудвани места в инфраструктурата за прием в съответствие с достиженията на правото на Съюза.

Предвид посочените пропуски, не може да бъде изразена увереност, че при разработване на проектното предложение, конкретният бенефициент Държавна агенция за бежанците при МС се e придържал стриктно към Насоките за кандидатстване и Регламент (ЕС) 2021/1147 от 07.07.2021г. на Европейския парламент и Съвета, относно цитираният по-горе индикатор за резултат и краен продукт“.
Съгласно изискването на чл. 44, ал. 4 от ЗУСЕФСУ в изпратената комуникация е посочено, че неотстраняването на нередовностите, непълнотите и/или несъответствията в срок до 31.07.2026 г. може да доведе до прекратяване на производството по отношение на съответния конкретен бенефициент на основание чл. 46, ал. 2 от ЗУСЕФСУ.
В определения срок е получен отговор от страна на бенефициента, съгласно който направените коментари не са отразени и от допълнената информация не става ясно как със заложените в проекта дейности, ще бъде постигнат определения в Насоките за кандидатстване по процедурата индикатор „Брой обновени или преоборудвани места в инфраструктурата за прием в съответствие с достиженията на правото на Съюза“.
На 05.08.2026 г. на основание чл. 44, ал. 4 от ЗУСЕФСУ и чл. 25, ал. 8 от ПМС 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от ЕФСУ за програмен период 2021 – 2027 г., до директния бенефициент – ДАБ, посредством модул „Комуникация с кандидата” в ИСУН е изпратена нова комуникация, с идентично съдържание на предходната такава, с оглед необходимостта от допълване на информация в дейностите по проекта, от която да става ясно, че с изпълнението на проекта ще бъде постигнат определения в Насоките за кандидатстване по процедурата индикатор „Брой обновени или преоборудвани места в инфраструктурата за прием в съответствие с достиженията на правото на Съюза“. 
Поради постъпило писмо от бенефициента, рег.№ФУМИ-02-213/10.08.2026 г., срокът за отговор беше удължен до 21.08.2026 г.
В определения срок е получен отговор от страна на ДАБ, съгласно който направените коментари не са отразени и от допълнената информация не става ясно как със заложените в проекта дейности, ще бъде постигнат определения в Насоките за кандидатстване по процедурата индикатор „Брой обновени или преоборудвани места в инфраструктурата за прием в съответствие с достиженията на правото на Съюза“.

На 28.08.2026 г. беше изпратена нова комуникация до бенефициента, със срок за отговор – 09.09.2026 г., със сходно на предходните комуникации съдържание, а именно: 

„Във връзка с Решение УРИ 8121р-13563/23.07.2026 г. на Управляващия орган на програмата на Република България по фонд „Убежище, миграция и интеграция“, в които са дадени задължителни указания за преразглеждане на оценката на проектно предложение, с номер и наименование в ИСУН: BG65AMPR001-1.005-0002 „Интегрирана ИКТ система и ресурсна подкрепа за ДАБ при МС“, както и проведена предходна комуникация, моля да имате предвид следното:

1. Съгласно информацията, посочена в раздел 5 „Индикатори“ за индикатор „Брой обновени или преоборудвани места в инфраструктурата за прием в съответствие с достиженията на правото на Съюза е заложена целева стойност - 2 599.00. В поле „Допълнителна информация" се посочва, че целевата стойност на индикатора ще бъде постигната с дейностите по проекта. В раздел 4 „План за изпълнение/Дейности по проекта е предвидено покриване на режийните разходи за доставка на питейна вода и отвеждане на отпадъчни води за нуждите на РПЦ – гр. Харманли и доставяне на питейна вода за нуждите на ТЦ – с. Пъстрогор и на РПЦ–с. Баня; Създаване на електронен фонд от досиета по международна закрила; Изграждане на безжична мрежова инфраструктура за нуждите на ДАБ при МС; Подобряване на техническата обезпеченост на ДАБ при МС чрез доставка на компютърно оборудване и Изграждане на офисно-сградна мрежова инфраструктура и свързаност за нуждите на ДАБ при МС.

От представената информация в раздел 4 и раздел 5 не става ясно по какъв начин изпълнението на посочените дейности ще допринесе за постигане на горепосочения индикатор за краен продукт.

В тази връзка, моля за допълнителна обосновка как чрез всяка от дейностите по проекта ще бъде постигната целевата стойност на индикатор „Брой обновени или преоборудвани места в инфраструктурата за прием в съответствие с достиженията на правото на Съюза“.

В допълнение, моля да имате предвид, че целевата група по проекта са лица, търсещи убежище и настанени в обектите на ДАБ при МС и следва да обосновете ползата за тях от изпълнение на дейностите, както например в Дейност 1 е предвидено покриване на плащанията за режийни разходи на ВиК услуги на общо три териториални поделения или 1 436 места.

Също така, напомняме, че на ниво проект броя места, които се обновят/ преоборудват са уникални и в случай, че едно и също място за настаняване се обновява/ преоборудва в рамките на две/ повече различни дейности, то това място се брои само веднъж в индикатора“.

В определения срок е получен отговор от страна на бенефициента, съгласно който направените коментари не са отразени и от допълнената информация не става ясно как със заложените в проекта дейности, ще бъде постигнат определения в Насоките за кандидатстване по процедурата индикатор „Брой обновени или преоборудвани места в инфраструктурата за прием в съответствие с достиженията на правото на Съюза“.
С оглед, необходимостта от изясняване как ще бъде постигнат показателят за краен продукт, съгласно Специфичната цел, посочена в чл. 3, т. 2, буква а)  и буква б) от Регламент (ЕС) 2021/1147 от 7 юли 2021 г., а именно: O.1.4 „Брой реновирани/обновени места в инфраструктурата за приемане в съответствие с достиженията на правото на Съюза“, беше изпратен мейл до Европейската комисия (служителят, отговарящ за изпълнение на Програмата на Република България по фонд „Убежище, миграция и интеграция“, 2021 – 2027). В отговор на отправеното запитване постъпи разяснение, съгласно което със заложените в проекта дейности не е възможно постигане на програмния индикатор - 753 броя реновирани/обновени места в инфраструктурата за приемане в съответствие с достиженията на правото на Съюза“, а по-скоро осигуряване на обща поддръжка/подобряване на свързаността, което може да бъде отразено с друг показател за краен продукт.
Въз основа на  гореизложеното, беше установено, че със заложените дейности в проектно предложение, с наименование „Интегрирана ИКТ система и ресурсна подкрепа за ДАБ при МС“,  не се постига показателят за краен продукт, съгласно Специфичната цел, посочена в чл. 3, т. 2, буква а)  и буква б) от Регламент (ЕС) 2021/1147 от 7 юли 2021 г., а именно: O.1.4 „Брой реновирани/обновени места в инфраструктурата за приемане в съответствие с достиженията на правото на Съюза“. 
В тази връзка при извършваната оценка, беше установено и съответно отразено в съответните оценителни листове от дейността на оценителната комисия, че проектното предложение не отговаря на критерий № 1, раздел VII „ Дейности, включени в проектното предложение“ от част „Критерии за качество“ на раздел 21 „Критерии и методология за оценка на проектните предложения“
Съгласно раздел 21 „Критерии и методология за оценка на проектните предложения“ на условията за кандидатстване по процедурата:

- Наличието на отговор „НЕ“ за който и да било приложим критерий за дадено проектно предложение, е основание за отказ за предоставяне на безвъзмездна финансова помощ за финансиране на проектното предложение и процедурата се прекратява по отношение на конкретния бенефициент.

Вземайки предвид гореизложеното, проектно предложение, с номер и наименование в ИСУН BG65AMPR001-1.005-0002 „Интегрирана ИКТ система и ресурсна подкрепа за ДАБ при МС“,  подадено от Държавна агенция за бежанците при Министерски съвет не отговаря на изискванията, посочени в условията за кандидатстване по процедура BG65AMPR001-1.005 Процедура №1 Специфична цел 1 „Обща Европейска система за убежище“ Специфична цел 2 „Законна миграция и интеграция“.

В настоящия случай, кандидатът не е отстранил в срок нередовностите, непълнотите и/или несъответствията с изискванията, въпреки многократното отбелязване в проведени комуникации, поради което съгласно чл. 46, ал. 2 от ЗУСЕФСУ процедурата за предоставяне на БФП спрямо конкретния бенефициент  - Държавна агенция за бежанците при Министерски съвет следва да бъде прекратена.
Видно от изложената по-горе фактическа обстановка е констатиран порок, релевантен към липсата на установено съответствие на проектното предложение след изчерпване на всички процедурни способи от Управляващия орган на Програмата на Република България по фонд „Убежище, миграция и интеграция“ (ФУМИ) 2021-2027 за саниране на последния с оглед липсата на информация, предоставени документи и доказателства за съответствие с критериите за подбор от страна на кандидата, вследствие няколко последователни комуникации изпратени до последния в производството. 
В същите е осъществено позоваване на разпоредбите на чл. 44, ал. 4 от ЗУСЕФСУ, като е обективирано, че неотстраняване на констатираните нередовности, непълноти и/или несъответствия в поставения срок може да доведе до прекратяване на производството по отношение на съответния конкретен бенефициент на основание чл. 46, ал. 2 от ЗУСЕФСУ. 
С оглед липсата на предприети действия по компетентност от страна на бенефициента, се реализира хипотезата предмет на настоящото административно производство, а именно прекратяване предоставянето на безвъзмездна финансова помощ за Държавна агенция за бежанците при Министерски съвет.
С цел обезпечаване на изчерпателност, следва да се има предвид, че настоящото производство по издаване на индивидуален административен акт, както и всички предхождащи последния административно-производствени действия, изявления, обективирани кореспонденции и комуникации, искания за предоставяне на допълнителна информация и документални доказателства и др. от страна на органа се провеждат в съответствие с разпоредбата на чл. 22, ал.2 във връзка с чл. 23 от ЗУСЕФСУ, като приложимост в пълна степен намира Наредбата за определяне на условията, реда и механизма за функциониране на Информационната система за управление и наблюдение на средствата от Европейските структурни и инвестиционни фондове (ИСУН) и за провеждане на производства пред управляващите органи посредством ИСУН. Съгласно чл. 13, ал. 1 от същата, електронен документ и/или електронно изявление се счита за получено от съответния управляващ орган/междинно звено, кандидат или бенефициент с изпращането му в ИСУН. В настоящия случай, кандидатът е получил официална информация, респективно последният е бил надлежно уведомен за установените от административния орган несъответствия в рамките на няколко последователни комуникации/кореспонденции, съответно на 24.07.2026 г.,  05.08.2026 г. и 28.08.2026 г., като е разполагал с правна възможност да санира констатираните несъответствия или да мотивира и докаже със съответните доказателства невъзможността да отрази наведените от органа твърдения. 
С оглед липсата на предприети действия от страна на Държавна агенция за бежанците при Министерски съвет,  УО на Програмата на Република България по фонд „Убежище, миграция и интеграция“ 2021-2027 прекратява производството по предоставяне на безвъзмездна финансова помощ спрямо посочения бенефициент.

Настоящето Решение подлежи на оспорване пред Административен съд – София град в 14 (четиринадесет) дневен срок от съобщаването му по реда на Административнопроцесуалния кодекс.
ЗА Директор на дирекция „Международни проекти” при Министерство на вътрешните работи и  Ръководител на Управляващия орган на Програмата на Република България по фонд „Убежище, миграция и интеграция 2021 -2027 г., съгласно т.2.3 от Заповед №8121з-775/12.05.2026 г.:

Съгласно Заповед №8121К-14887/15.09.20...


Изготвил:
Петка Иванова
Гл. юрисконсулт в отдел ПП

Съгласувал:

 началник на отдел ПКН


Отп. в 1 екз.

Екз. № 1 – деловодство

